Anders Skrondal

Se også Anders Endreson Skrondal, ordfører i Øksendal 

Anders Skrondal (født 14. august 1885 på Kyrkås i Jämtland, død 20. desember 1977) var en norsk prest.

Anders Skrondal var sønn av bonden og ingeniøren Hans Sivertsen (1857–1947) og Dordi Jakobsdatter Sæter (1854–1913). Han tok middelskoleeksamen i Volda i 1904 og gikk på underoffisersskole i Kristiania, før han ble student i 1909 og cand. theol. i 1915. I 1916 ble han stiftskapellan i Bergen bispedømme, men alt samme år ble han utnevnt til sogneprest i Vanylven. Fra 1924 var han sogneprest i Sunndal, og fra 1933 til 1955 i Orkdal. Han var prost i Orkdal fra 1938 til 1955. Siden flyttet han til Trondheim.

Skrondal skrev to avhandlinger om grundtvigianismen i Norge, utgitt i Bibliotheca Norvegiæ Sacræ (1929 og 1936). For den første fikk han den teologiske doktorgraden i 1930. Han bidra til Orkdalsboka (1958–1964) og andre lokalhistoriske utgivelser.

Skrondal var medlem av Det Kongelige Norske Videnskabers Selskab (1933), Det Norske Videnskaps-Akademi (1954) og Kirkehistorisk Samfunn.

 Referanser 

 Kilder 
 Anton Aure: Prestar som talar nynorsk. Risør: Erik Gunleikson, 1924.
 Prester i den Norske kirke og andre teologiske kandidater''. Oslo: Land og kirke, 1974.

Kategori:Norske lutherske prester
Kategori:Norske kirkehistorikere
Kategori:Personer fra Östersunds kommun
Kategori:Personer fra Orkland kommune